Kamu bisa jelasin ke aku soal Tetanduran runjung dalam bahasa jawa?

Tetumbuhan runjung utawa Pinophyta, utawa kondhang kanthi jeneng konifèr (Coniferae), minangka saklompok tetuwuhan wiji kabukak (Gymnospermae) kanthi ciri sing paling jelas ya iku nduawèni runjung ("cone") minangka sing gawa wiji. Golongan iki biyèn sajeroning klasifikasi ana ing takson "kelas" nanging saiki dadi divisio dhéwé sawisé diweruhi yèn pamisahan Gymnospermae lan Angiospermae kanthi kladistik ya iku polifiletik.

Kurang luwih ana 550 spésies anggota divisio iki, wujud grumbul, perdhu utawa wit. Akèh-akèhé anggota golongan iki duwé tajuk awangun krucut lan ndarbèni godhong sing dawa (lanset) utawa awangun dom (saéngga dikenal uga minangka 'tetuwuhan agodhong dom). Wangun godhong kaya iku dianggep adhaptasi marang habitat mèh kabèh anggotané sing akèh urip ing wewengkon sing hawané adhem, kaya ing saubengé kutub (circumpolar'') utawa ing pagunungan.